**Златен гол** било правило во фудбалот користено од страна на ФИФА од 1993 до 2004 година.

Регулатива
----------

Родено по писмо што се појавило во *Times* на 16 април 1992 година, правилото за златен гол важело во продолженијата на фудбалските натпревари во нокаут-фазата: откако натпреварот завршил со нерешен резултат по регуларното време, првиот постигнат гол во продолженијата ќе му ја донесе победата на тимот кој го постигнал; ова се засновало на концептот на *Ненадејна смрт* присутен во екипните спортови во Северна Америка.

Во 2002 година, варијантата „сребрен гол" била воведена од УЕФА, која според правилата му носела победа на тимот кој бил во водство по крајот на едно од продолженијата (небитно дали се работи за првото или второто). Двете правила биле укинати од ИФАБ по крајот на Европското првенство 2004.

Критики
-------

Оригиналната идеја на „Златниот гол" била да се поттикнат екипите да играат поофанзивно, со што ќе се намали употребата на изведување пенали како параметар кој ќе го одлучува победникот; наместо тоа, се верувало дека правилото дало спротивен ефект, бидејќи екипите на теренот често имале тенденција да се затворат и да се бранат со цел да избегнат да примат одлучувачки погодок кој ќе ги елиминира моментално.

Натпревари решени со *златен гол*
---------------------------------

### Репрезентативни натпревари

| Победник | Поразен | Резултат | Минута | Натпревар | Дата |
| --- | --- | --- | --- | --- | --- |
| **Германија Германија** | Чешка Чешка | 2 - 1 | 95' | Финале на Европското првенство 1996 | 30 јуни 1996 |
| **Јапонија Јапонија** | Иран Иран | 3 - 2 | 105' | Бараж за пласман на Светското првенство 1998 | 15 ноември 1997 |
| **Уругвај Уругвај** | Австралија Австралија | 0 - 1 | 92' | Полуфинале на ФИФА Куп на конфедерации 1997 | 19 декември 1997 |
| **Франција Франција** | Парагвај Парагвај | 1 - 0 | 113' | Осминафинале на Светското првенство 1998 | 28 јуни 1998 |
| **Франција Франција** | Португалија Португалија | 2 - 1 | 117' | Полуфинале на Европското првенство 2000 | 28 јуни 2000 |
| **Франција Франција** | Италија Италија | 2 - 1 | 103' | Финале на Европското првенство 2000 | 2 јули 2000 |
| **Сенегал Сенегал** | Шведска Шведска | 2 - 1 | 104' | Осминафинале на Светското првенство 2002 | 16 јуни 2002 |
| **Јужна Кореја Јужна Кореја** | Италија Италија | 2 - 1 | 117' | Осминафинале на Светското првенство 2002 | 18 јуни 2002 |
| **Турција Турција** | Сенегал Сенегал | 1 - 0 | 97' | Четвртфинале на Светското првенство 2002 | 22 јуни 2002 |
| **Франција Франција** | Камерун Камерун | 1 - 0 | 97' | Финале на ФИФА Куп на конфедерации 2003 | 29 јуни 2003 |

### Клупски натпревари

| Победник | Поразен | Резултат | Минута | Натпревар | Дата |
| --- | --- | --- | --- | --- | --- |
| **Галатасарај Галатасарај** | Реал Мадрид Реал Мадрид | 2 - 1 | 103' | Суперкуп на УЕФА 2000 | 25 август 2000 |
| **Ливерпул Ливерпул** | Алавес Алавес | 5 - 4 | 117' | Финале на Куп на УЕФА 2000-2001 | 17 мај 2001 |

Останати спортови
-----------------

Освен во фудбалот, „Златниот гол" имал и има примена и во некој други споротви како хокеј на трева, хокеј на мраз, рагби, американски фудбал, бејзбол и др.

Поврзано
--------

* Гол
* Сребрен гол
* Продолженија
* Изведување пенали

Наводи
------

1. ↑  „Calcio news". la Repubblica. 5 март 1994. стр. 23.
2. ↑  „Mondiale noioso, l'assillo degli USA". la Repubblica. 3 јуни 1993. стр. 28.
3. ↑  „Addio golden gol, arriva il silver. Era costato all'Italia un Europeo". la Repubblica. 29 април 2003. стр. 48.
4. 1 2  „Calcio, la Fifa dice basta a silver e golden gol". 28 февруари 2004.